जुंडला मंडल कार्यकारिणी में प्रवीन शाहपुर को बनाया अध्यक्ष
करनाल | जुंडलास्थित मार्केट कमेटी के कार्यालय में भारतीय जनता युवा मोर्चा की बैठक का आयोजन किया गया, जिसमें जुंडला मंडल की कार्यकारिणी की औपचारिक घोषणा की गई। भाजयुमो के जिला महामंत्री ललित दाबड़ा, महामंत्री आदेश राणा ने भाजयुमो जिलाध्यक्ष मुकेश अरोड़ा जुंडला मंडल अध्यक्ष प्रवीन शाहपुर से विचार-विमर्श करके कार्यकारिणी घोषित की। जिसमें प्रवीन शाहपुर को अध्यक्ष बनाया गया। रामकुमार जाणी, जय भगवान जुंडला, राजेंद्र राणा कतलेहड़ी और जितेंद्र शर्मा को उपाध्यक्ष बनाया गया। प्रवीण मंजूरा कुलबीर सिंह को महामंत्री नियुक्त किया गया। डाॅ. राजबीर सिंह, खालसा विर्क, नरेश राणा धर्मेंद्र सिंह को सचिव बनाया गया। शमशेर सरपंच बिरच्छपुर को कोषाध्यक्ष नियुक्त किया गया। सुनील काजल सिरसी को मीडिया प्रभारी बनाया गया। इस अवसर पर नवनियुक्त पदाधिकारियों को संबोधित करते हुए जिला महामंत्री ललित दाबड़ा ने भाजयुमो जिलाध्यक्ष मुकेश अरोड़ा के संदेश को कार्यकर्ताओं के समक्ष रखते हुए कहा कि जिस प्रकार जुंडला मंडल के भाजयुमो पदाधिकारियों ने चुनावों के समय पिछली कार्यकारिणी ने तन मन धन से पार्टी के प्रति अपनी जिम्मेदारी निभाई उसी तरह से ग्रामीण क्षेत्रों में बूथ स्तर पर कार्य कर नए कार्यकर्ताओं को जोड़े एवं पार्टी की विचारधारा सरकार द्वारा किए गए जन हितैषी कार्यों को जनता तक पहुंचाएं।
hin_Deva hin_Deva